Валерый Паўлавіч Чайка

Валерый Паўлавіч Ча́йка () — мастак дэкаратыўна-прыкладнога і афармленчага мастацтва.

 Біяграфія 
Скончыў Беларускі тэатральна-мастацкі інстытут у 1976 годзе, вучыўся ў Г. Вашчанкі. Член Беларускага саюза мастакоў з 1984 года. 

Жыў у Мінску.

 Творчасць 
Працаваў у манументальна-дэкаратыўным і афармленчым мастацтве, у мастацкім праектаванні. Сярод твораў: мастацкае афармленне інтэр’ераў і экстэр’ераў БДУ, экстэр’ера абласнога радзільнага дома (абодва 1978), праект інтэр’ера і вітражы станцыі метро «Інстытут культуры» (1984), праект інтэр’ера і люстры ў аэрапорце «Мінск-2» (1988—1989), размалёўка ў рэстаране «Беларусь» (1995), размалёўка і вітражы ў рэстаране «Гасціны двор» (1996), аб’ёмна-прасторавыя кампазіцыі для Палаца Рэспублікі (2000) — усе ў Мінску. Адзін з аўтараў вітражоў з размалёўкай і аб’ёмна-прасторавай кампазіцыі для храма Св. Духа ў Беластоку (Польшча, 2001, з С. Рабашчуком і Б. Скрамблевічам). 

Творы вылучаюцца высокай мастацкай культурай, шматпланавасцю зместу, гарманічным уключэннем у архітэктурнае асяроддзе.

 Прэміі 
 Дзяржаўная прэмія Рэспублікі Беларусь у галіне літаратуры, мастацтва і архітэктуры (2004, у аўтарскім калектыве) — за комплекснае мастацкае рашэнне інтэр’ераў Палаца Рэспублікі ў г. Мінску.

 Літаратура 


Катэгорыя:Мастакі Беларусі
Катэгорыя:Мастакі-афарміцелі Беларусі
Катэгорыя:Мастакі-вітражысты Беларусі